Mungkin sabagian sanak alah tahu arati dari Batuka Baruak jo Cigak go. Kok jo pikiran luruih luruih tabuang, arati no bertukar kera denga...
Ano kan mode ko ha, urang awak go. Mangicek ndak langsuang langsuang men do. Ba umpamo, ba ibaraik. Baa ko mantun gai, apo urang awak ko suko batele tele? Kok mantun pikiran sanak, buliah di katoan sasek mah.
Mangko bakieh ba ibaraik, ba umpamo mangicek ko dalam alasan nan pendek men. Ado duo tujuanno.
Partamo manunjuak an kalau awak ko urang cadiak. Arif bijaksana, kok kato inyiak inyiak du alun takilek alah takalam. Bisa menangkap inti pembicaraan walaupun tidak disampaikan secara langsung.
Kaduo, mampaaluih budi bahaso. Karano awak urang nan babudaya. Urang nan babudaya ko pasti bautak jo baraso. Manyampaikan apopun sabisa mungkin indak tasingguang urang, sanang diurang mandangano. Jadi ko ado nan suko manyingguang urang, ndak bautak liau du.
Panjang kato pangantar no ndak? Iyo mode itu kaganti siriah jo pinang lah istilah no go eh. Jadi mode ko ha,
Adopun arati batuka baruak jo cigak ko. Ndak bauntuang, sio sio. Kalo agak manih bisa disabuik pulang pokok.
Ado lo kalimaik lain nan samo arati no jo iko. Lapeh dari kandang buayo, masuak kandang harimau. Atau, lapeh mahelo padati di suruah maelo bajak. Contoh no takah iko, ha.
Awak ba pole pole jo si Mawar ( nama samaran). Paja ko kaliang, tapi baa lah cinto ko taroroh. Tibo tibo, si Melati (namo juga samaran) manggoda wak loh. Takucak iman di dado. Batarimo Cinto si melati, batinggaan si Mawar cako du. Eh padahal si Melati ko kaliang no adiak baradiak jo si Mawar. Nah, itu contoh no Batuka Baruak jo Cigak Cako du. Jan salah paham, bukan bararti si Melati Cigak si Mawar Baruak, ndak mantun mukasuik no do.
Atau dalam contoh kehidupan. Dek darah urang awak ko panggaleh, wak baok an lo contoh ka manggaleh. Di bae manggaleh baju, pokok abih labo tak datang. Di urak selo, di cubo lo manggaleh sipatu – jan kan balabo pokok nan cako men ndak basuo. Samo men kan jadino. Kok kato kato mbak mbak Jawa nan manggaleh Jamu, Podo ae atuh mas. Kok Iko Baco lo Lah salayang: Arti Istilah "Cadiak Bajua Bingguang Babali"
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn